મોદીનો વેશ ધારણ કરી તેમના નામે ફિલ્મની પ્રસિદ્ધિ કરવાના વિદ્યાના આયોજનની આકરી ટીકા થઇ હતી. પત્રકારોના વેધક સવાલોના મારાથી હતપ્રભ બનેલી વિદ્યા પ્રેસ કોન્ફરન્સ અધવચ્ચે જ છોડીને ચાલી નીકળી હતી. વિદ્યાને અપમાનનો બીજો કડવો ઘૂંટ એ પીવો પડ્યો હતો કે, મોદીના સમર્થક એવા ખંડેરાવ માર્કેટ સ્થિતિ ચાની કીટલીવાળા કિરણ મહિડાએ પણ વિદ્યાનો ભાવ નહોતો પૂછ્યો. વિદ્યાને ન મળવું પડે તે માટે કિરણ મહિડા ચાનો ધંધો બંધ કરીને ઘરભેગો થઇ ગયો હતો. ફિલ્મની પ્રસિદ્ધિ માટે કોઇ હિરોઇન મોદીનું નામ કે તેમના દેખાવને વટાવી ખાય તે બાબત યોગ્ય ન હોવાની પ્રતિક્રિયા વિવિધ સ્થાનિક રાજકીય નેતાઓએ ઉગ્રતાથી વ્યક્ત કરી હતી.